บอก 3 เทคนิคเลือกนโยบายลงทุนในกองทุนสำรองเลี้ยงชีพให้เหมาะสมลงตัว
1. เลือกตามความเสี่ยงที่รับได้
 เพราะแต่ละคนรับความเสี่ยงได้ไม่เท่ากัน บางคนเพิ่งเริ่มทำงาน ไม่มีภาระผ่อนบ้านผ่อนรถ สามารถจัดสรรเงินมาลงทุนแบบเสี่ยงได้เต็มที่ ขณะที่บางคนมีภาระทางครอบครัว ไม่สามารถรับความเสี่ยงที่จะสูญเสียเงินต้นได้ เราจึงต้องประเมินตัวเองให้ได้ว่ารับความเสี่ยงได้มากขนาดไหน เพราะจะมีผลต่อการตัดสินใจเลือกนโยบายการลงทุน ตลอดจนระดับความเสี่ยงและผลตอบแทนที่คาดว่าจะได้รับ เหมือนดังคำกล่าวที่ว่า High Risk High Return และ Low Risk Low Return เช่น

2. เลือกแผนสมดุลตามอายุ (Target Date Fund)
แผนสมดุลตามอายุจะมีการปรับพอร์ตการลงทุนให้โดยอัตโนมัติ เนื่องจากมนุษย์เงินเดือนหลายๆ คนไม่ได้มีความรู้เรื่องการลงทุนมากนัก แต่เมื่ออายุมากขึ้นก็ไม่ควรนำเงินไปลงทุนในทางเลือกที่มีความเสี่ยงสูงเกินไป แผนนี้จะอำนวยความสะดวกในการปรับสัดส่วนเงินลงทุนในพอร์ตลงทุนให้สอดคล้องกับระดับความเสี่ยงที่เหมาะสมตามอายุของแต่ละคน

3. เลือกกลยุทธ์ปรับสัดส่วนพอร์ตการลงทุน (Rebalancing)
เมื่อสัดส่วนเงินลงทุนในสินทรัพย์แต่ละประเภทเพิ่มขึ้นหรือลดลงจากสัดส่วนตามนโยบายเดิมที่เคยเลือกไว้ ก็ปรับให้สัดส่วนกลับมาเป็นเหมือนเดิม เพื่อให้เหมาะสมกับระดับความเสี่ยงที่เรารับได้ตามเดิม หรือเลือกปรับสัดส่วนพอร์ตการลงทุนตามภาวะเศรษฐกิจหรือความสามารถในการรับความเสี่ยงของตัวเอง เช่น ในช่วงที่เศรษฐกิจดีและตลาดหุ้นเป็นขาขึ้นก็เพิ่มสัดส่วนตราสารทุนเพื่อสร้างโอกาสในผลตอบแทนที่มากขึ้น ในทางตรงข้ามถ้าเศรษฐกิจเป็นขาลงก็ปรับเพิ่มสัดส่วนตราสารหนี้ เพื่อจำกัดความเสี่ยงได้ทันต่อเหตุการณ์
ตลาดการเงิน & ผลิตภัณฑ์และบริการทางการเงิน,ความรู้ทางการเงิน